Guntis Rudzītis

**Guntis Rudzītis** (dzimis Jūrmalā , miris Jūrmalā )  bija latviešu ķīmiķis, pedagogs, agronoms — dārzkopis, mācību literatūras autors, LLU profesors, Galileo Galileja medaļas un Kembridžas universitātes Biogrāfiju centra medaļas ieguvējs.

## Dzīvesgājums
Guntis Rudzītis dzimis 1932. gada 15. aprīlī, miris 2004. gada 27. augustā. Tēvs Jēkabs Rudzītis (1892—1972) kurpnieks, bet māte Katrīna Rudzīte (1899—1985) mājsaimniece.

Beidzis ar izcilību Rīgas 74. septiņgadīgo skolu Pumpuros (1946), Bulduru dārzkopības tehnikumu (1950), kurā ieguvis jaunākā agronoma — dārzkopja kvalifikāciju; Cēsu skolotāju institūtu (1955); Daugavpils Valsts pedagoģiskā institūta Ķīmijas un bioloģijas fakultāti (1959); ieguvis pedagoģisko zinātņu kandidāta grādu Minskā (1969), aizstāvot disertāciju “Vakarskolas audzēkņu patstāvīgā darba efektivitātes kāpināšanas ceļi”; Maskavā ieguvis zinātņu doktora grādu (1991), kur izstrādājis sistēmu skolēnu un studentu sagatavošanai pašizglītībai. Rīgā Latvijas Zinātņu akadēmijā viņam piešķirts habilitētā zinātņu doktora grāds pedagoģijā (1992).

Līdztekus darbam zinātnes jomā viņš vienlaikus strādāja arī par skolotāju Valmieras un Lejasciema vidusskolās, tad Jūrmalas 1. vakarskolā par dabas zinību, ģeogrāfijas, bioloģijas un ķīmijas skolotāju.

1960. gadā sācis darbu Izglītības ministrijas Pedagoģijas zinātniski pētnieciskajā institūtā. Paralēli tam docējis arī Latvijas Universitātes Ķīmijas fakultātes vakara nodaļā, bet kopš 1991. gada viņš bija Latvijas Lauksaimniecības universitātes Pedagoģijas katedras (1991—1999) un Izglītības un mājsaimniecības institūta (2000—2004) profesors.

## Zinātniskā un pedagoģiskā darbība
Rudzīša profesionālā darbība aptvēra gan zinātnisko pētniecību, gan pedagoģisko darbu. Viņa zinātnisko darbu tematika saistās ar pašaudzināšanu mācību darbā, gribas un rakstura veidošanu pašizglītībā. Viņš pievērsās ķīmijas teorētiskajiem jautājumiem, ķīmijas mācīšanas metodikai un darbaudzināšanas problemātikai Latvijā. Būtiska viņa darbības daļa bija mācību grāmatu un metodisko materiālu sagatavošana skolu un augstākajai izglītībai. Kopā ar F. Feldmani izstrādājis ķīmijas mācību grāmatas 8., 9., 10. un 11. klasei. Vadījis 19 pedagoģijas zinātņu doktoru disertāciju izstrādi. G. Rudzīša devumā ir ap 250 grāmatu (ieskaitot atkārtotos izdevumus) un simtiem dažādu publikāciju.

Viņš bija Eiropas eksperts pedagoģijā. Papildus akadēmiskajam darbam Rudzītis piedalījās arī ķīmijas popularizēšanā, piedaloties starptautiskās zinātniskās konferencēs, izstrādājot publikācijas un izglītojošus materiālus.
Publicēti ap 500 darbi pedagoģijā, didaktikā, viņa grāmatas un brošūras tulkotas 23 valodās.

2014. gadā Daugavpils Universitātē atklāja Friča Feldmaņa un Gunta Rudzīša auditoriju.

## Apbalvojumi
* Nadeždas Krupskajas medaļa (1989),
* Galileo Galileja medaļa (1993),
* Kembridžas universitātes Biogrāfiskā institūta sudraba medaļa (1998).thumb|Kembridžas universitātes Biogrāfiju centra sudraba medaļa

## Nepilns publikāciju saraksts
* *Basic principles of the secondary school science textbooks development*/ Guntis Rudzītis *Jornal of Science Education. * — Vol.4, No.2 (2003), 89-92 p.
* *Neorganiskā ķīmija vidusskolai*: eksperimentāla mācību grāmata / Guntis Rudzītis, Fricis Feldmanis Rīga: Zvaigzne ABC, 2003, 232 lpp.
* *Химия 9 класс* : учебник для общеобразовательных учреждений / Г. Е. Рудзитис, Ф. Г. Фельдман Москва: АСТ Астрель, 2003.
* *Химия 8 класс* : учебник для общеобразовательных учреждений / Г. Е. Рудзитис, Ф. Г. Фельдман Москва: АСТ Астрель, 2003.
* *Химия 10 класс* : учебник для общеобразовательных учреждений / Г. Е. Рудзитис, Ф. Г. Фельдман Москва: АСТ Астрель, 2003.
* *Химия : органическая химия : учебник для 10 кл. общеобразовательных учреждений* / Г. Е. Рудзитис, Ф. Г. Фельдман. 10-е изд. Москва: Просвещение, 2003.
* *Gribas un rakstura veidošana mācību darbā un pašizglītībā* : mācību līdzeklis / G. Rudzītis; Latvijas Lauksaimniecības universitāte. Jelgava: LLU, 2003.
* *Kā strādāt ar grāmatu* : mācību līdzeklis / G. Rudzītis; Latvijas Lauksaimniecības universitāte. Jelgava: LLU, 2003.
* *Didaktiskie materiāli par latviešu izglītības veicinātājiem un ievērojamiem pedagogiem (XYII — XIX gs.)*: mācību līdzeklis / G. Rudzītis, A. Aizsila; Latvijas Lauksaimniecības universitāte. Jelgava: LLU, 2003.
* *Darbaudzināšanas problēmas Latvijā* (vēsturiski — pedagoģiskā skatījumā) : mācību līdzeklis / G. Rudzītis, P. Matvejs; Latvijas Lauksaimniecības universitāte. Jelgava: LLU, 2003.
* *Didaktiskie materiāli par pasaules izcilo pedagogu atziņām* : mācību līdzeklis / G. Rudzītis, A. Aizsila; Latvijas Lauksaimniecības universitāte. Jelgava: LLU, 2003.
* *Ziemeļvidzemes pašizglītības dižgari*: mācību līdzeklis studentiem, jaunajiem pedagogiem un maģistrantiem / Latvijas Lauksaimniecības universitāte. Pedagoģijas katedra. Jelgava: LLU, 2000. (Saturs: Jānis Misiņš. Zelmars Lancmanis. Jānis Kučers. Arvīds Burka.)
* *The productive educators during the first independent state of Latvia*: teaching aid for students, new teachers and master students / Guntis Rudzītis, Anita Aizsila; Latvia University of Agriculture. Department of Education. Jelgava: LUA, 2000. (Saturs: Longlīns Ausējs. Ludis Bērziņš. Antons Birkerts. Aleksandrs Dauge. Kārlis Dēķens. Jānis Greste. Alberts Gulbis. Kārlis Kaufmanis. Zelmārs Lancmanis. Eduards Pētersons. Jūlijs Students.)
* *Zināšanu uzkrāšana mācību darbā*: Mācību līdzeklis studentiem, jaunajiem pedagogiem un maģistrantiem / Latvijas Lauksaimniecības universitāte. Pedagoģijas kat. Jelgava: LLU, 1997
* *Pašaudzināšana mācību darbā*: Mācību līdzeklis studentiem, jaunajiem pedagogiem un zinātniekiem / LLU. Pedagoģijas kat. Jelgava: LLU, 1996.

## Atsauces